ཕྱོགས་བསྒྲིགས་བྱས་པའི་བསྒྱུར་རྩོམ་དང་འགྲེལ་རྩོམ་འདི་དག་མང་ཆེ་ཤོས་སྐུ་ཞབས་དོན་གྲུབ་རྒྱལ་ལགས་ཀྲུང་དབྱང་མི་རིགས་སློབ་གྲྭ་ཆེན་མོ་རུ་དགེ་རྒན་བྱེད་སྐབས་སློབ་ཁྲིད་ཀྱི་ཟིན་བྲིས་རེད་འདུགདེ་ཡང་སྐུ་ཞབས་དོན་གྲུབ་རྒྱལ་གྱི་འགྲེལ་རྩོམ་ཕྱོགས་བསྒྲིགས་ཀྱི་གླེང་བརྗོད་དུ་མཁས་དབང་མཁྱེན་རབ་འོད་གསལ་ལགས་གྱིས།མདོ་སྨད་ཙོང་ཁའི་ཡུལ་དུ་སྲིད་པ་བཟུང་བའི་མཁས་དབང་དོན་གྲུབ་རྒྱལ་ནི་བདེན་རྫུན་གྱི་དོན་ལ་རྣམ་པར་དཔྱོད་པའི་འཇུག་པ་ཟབ་ཅིང་ཡངས་པ་དང༌།གཞལ་བྱ་གང་ལ་ཡང་ལུང་དང་གྲགས་པ་ཙམ་གྱི་རྗེས་སུ་མི་འབྲང་བ་དང༌།གཅམ་བུའི་ཚིག་གི་རང་དོན་ཁོ་ན་སྒྲུབ་ཆེད་རྩ་དོན་བློས་གཏོང་མི་བྱེད་པ་སོགས་ཁྱད་ཆོས་དུ་མས་ཕྱུག་པའི་དེང་རབས་ཀྱི་མཁས་དབང་ཞིག་ཡིན་པ་དང༌།རང་ཅག་གངས་ཅན་བོད་ཀྱི་ན་གཞོན་ཕུགས་རེ་ལྡན་པ་དུ་མའི་ཁྲོད་དུ་མདུན་བསྐྱོད་ཀྱི་གོམ་པའི་གདེགས་འཇོག་ཐོག་མ་བསྒྱུར་མཁན་ཞིག་ཀྱང་ཡིན།